Higashimatsushima

Ang , literal na "Silangang Matsushima," ay isang lungsod na matatagpuan sa Prepektura ng Miyagi, Hapon. , may tinatayang populasyon ito na 39,580 katao sa 16102 mga kabahayan, Higashimatsushima city official  statistics  at daming 390 tao sa bawat kilometro kuwadrado. Ang kabuoang lawak ng lungsod ay . 

Kasaysayan
Ang lugar ng kasalukuyang Higashimatsushima ay bahagi ng sinaunang Lalawigan ng Mutsu, at tinirhan na ng liping Emishi mula noong panahong Jōmon. Noong panahong Nara, napasailalim ang lugar sa kapangyarihan ng mga kolonisador mula sa dinastiyang Yamato na nakabase sa kalapit na Tagajō. Noong panahong Sengoku, pinagtatalunan ng iba-ibang mga angkang samurai ang lugar bago ito sumailalim sa kapangyarihan ng angkang Date ng Dominyong Sendai noong panahong Edo. Kasunod ng pagpapanumbalik ng Meiji, binuo sa lugar ang Distrito ng Monō, Prepektura ng Miyagi. Itinatag ang bayan ng Yamoto noong Abril 1, 1940, at noong Mayo 3, 1955 naman ang bayan ng Naruse.

Itinatag ang lungsod ng Higashimatsushima noong Abril 1, 2005, nang sinanib ang mga bayan ng Naruse at Yamato.

Lindol at tsunami noong 2011
Ang Higashimatsushima ay matinding tinamaan ng lindol at tsunami noong Marso 11, 2011 na humantong sa hindi bababa sa 1,039 mga namatay,NOAA Data 2 April 2011 at ang pagkawasak ng higit sa 11,000 mga estruktura, o humigit-kumulang dalawang-katlo ng mga gusali sa lungsod. Sa kasagsagan ng pananalasa ng tsunami, inihitsa papaloob sa lungsod mula sa piyer ang Chōkai Maru, isang 45-metrong barko. Nang naganap ang sakuna, hindi pa tuluyang nakakabangon ang Higashimatsushima mula sa isang lindol noong 2003.Tsunami survivors face monstrous cleanup task, Japan Times, 26 March 2011Gilhooly, Rob, "Tsunami-hit towns face dire future", Japan Times, 1 April 2011, p. 4.  Humigit-kumulang 63% ng lungsod ay binaha ng tsunami.NHK, "Tsunami flooded 100 square kilometers of city land", 29 March 2011.

Heograpiya
Ang Higashimatsushima ay nasa silangang bahagi ng Prepektura ng Miyagi sa rehiyon ng Tōhoku ng hilagang Honshu. Kahangga ng lungsod ang Look ng Matsushima sa kanluran at ang Look ng Ishinomaki (bahagi ng Karagatang Pasipiko) sa timog. Ang baybaying-dagat nito ay bumubuong bahagi ng Pambansang Liwasan ng Sanriku Fukkō, na umaabot sa Prepektura ng Aomori sa hilaga.

Kalapit na mga munisipalidad
Prepektura ng Miyagi
Ishinomaki
Misato
Matsushima

Demograpiya
Ayon sa datos ng senso sa Hapon,Higashi-Matsushima population statistics karamihang tumataas ang populasyon ng Higashimatsushima sa nakalipas na 40 mga taon.

Ekonomiya
Ang Higashimatsushima ay nakagisnang sentro ng komersiyal na pangingisda, lalo na sa pagpapaalaga ng mga talaba, at sa turismo. Matatagpuan sa Higashimatsushima ang Palapagan ng Matsushima (Matsushima Air Field) ng Japan Air Self Defense Force.

Mga sanggunian

Mga kawing panlabas



Kategorya:Mga lungsod ng Prepektura ng Miyagi